**IZVJEŠTAJI O RADU SPECIJALNOG DRŽAVNOG TUŽILAŠTVA**

**POGLAVLJE - RATNI ZLOČINI**

**2019:**

U izvještajnom periodu zbog krivičnih djela protiv čovječnosti i drugih dobara zaštićenih međunarodnim pravom (ratni zločini) nije bilo krivičnih prijava ni istraga. Iz prethodnog perioda bilo je ostalo neriješeno optuženje protiv 1 lica, zbog krivičnog djela – ratni zločin protiv civilnog stanovništva iz člana 142 stav 1 Krivičnog zakona Savezne republike Jugoslavije, za koje je sud donio osuđujuću presudu na kaznu zatvora.

Izvor**:** Izvještaj o radu Specijalnog državnog tužilaštva za 2019. godinu, str. 30, dostupno na: <http://www.pravosudje.me/files/L3NwZHQvL2RvYy9JenZqZXN0YWpfb19yYWR1X1NEVC1hXzIwMTlfLnBkZg===>

**2018:**

*Krivične prijave*

U izvještajnom periodu nije bilo novoformiranih predmeta zbog krivičnih djela protiv čovječnosti i drugih dobara zaštićenih međunarodnim pravom (ratni zločini). Iz prethodnog perioda ostalo je neriješeno optuženje protiv 1 lica, zbog krivičnog djela – ratni zločin protiv civilnog stanovništva iz člana 142 stav 1 Krivičnog zakona Savezne republike Jugoslavije, koje je ostalo neriješeno na kraju izvještajnog perioda.

Izvor: Izvještaj o radu Specijalnog državnog tužilaštva za 2018. godinu, str. 31, dostupno na: <http://www.pravosudje.me/files/L3NwZHQvL2RvYy9TRFQlMjBpenZqZXN0YWolMjBvJTIwcmFkdSUyMHphJTIwMjAxOCgxKS5wZGY==>

**2017:**

*Krivične prijave*

U izvještajnom periodu nije bilo novoformiranih predmeta zbog krivičnih djela protiv čovječnosti i drugih dobara zaštićenih međunarodnim pravom (ratni zločini). Iz prethodnog perioda ostalo je neriješeno prijava protiv 7 lica, od čega protiv 6 lica zbog krivičnog djela - genocid iz člana 426 Krivičnog zakonika Crne Gore, a protiv 1 lica zbog krivičnog djela - ratni zločin protiv civilnog stanovništva iz člana 428 Krivičnog zakonika Crne Gore. Sve ove krivične prijave su u ovoj godini riješene odbačajem.

*Istrage i naredbe o sprovođenju istrage*

Nakon završene istrage iz prethodnog perioda, podignuta je optužnica protiv 1 lica zbog krivičnog djela - ratni zločin protiv civilnog stanovništva iz člana 142 stav 1 Krivičnog zakona Savezne republike Jugoslavije. Optužnica je rješenjem suda potvrđena, a suđenje po istoj nije održano u izvještajnom periodu.

Izvor: Izvještaj o radu Specijalnog državnog tužilaštva za 2017. godinu, str. 19 i dalje, dostupno na: <http://www.pravosudje.me/files/L3NwZHQvL2RvYy9TRFQlMjBpenZqZXN0YWolMjB6YSUyMDIwMTcoMSkucGRm=>

**2016:**

U izvještajnoj godini u Specijalnom državnom tužilaštvu su formirana dva nova predmeta zbog krivičnih djela protiv čovječnosti i drugih dobara zaštićenih međunarodnim pravom. U jednom predmetu je tužilaštvo pokrenulo postupak istrage protiv jednog lica, zbog krivičnog djela ratni zločin protiv civilnog stanovništva iz čl.142 st.1 KZ SRJ, koja istraga je na kraju izvještajnog perioda ostala neriješena. Drugi predmet je formiran povodom informacije Udruženja boraca ratova od 1990. godine u vezi lišenja života 24 pripadnika JNA u toku 1991. i 1992. godine na području R. Hrvatske i BiH i predmet se nalazi u fazi izviđaja. Šest predmeta koju su formirani u ranijem periodu, a odnose se na slučajeve ratnih zločina za koje postoji sumnja da su izvršeni u R. Hrvatskoj, Crnoj Gori i Bosni i Hercegovini u toku 1991., 1992. i 1993. godine nalaze se u fazi izviđaja. U svim predmetima su prikupljani podaci i dokazi od nadležnih organa Crne Gore, zatim putem međunarodne pravne pomoći zatraženi dokazi od nadležnih organa država u okruženju (BiH, R.Hrvatska, R.Srbija), izvršena je pretraga dostupne baze podataka ICTY za navedene slučajeve i upućene Zamolnice za pružanje međunarodne pravne pomoći – pretragu zaštićene baze podataka ICTY. Iz prethodnog perioda ostala je neriješena prijava protiv 7 lica, i to protiv 6 lica zbog krivičnog djela genocid izvršenog na teritoriji Crne Gore u periodu od 1994. do 2014. godine, i protiv 1 lica zbog krivičnog djela ratni zločin protiv civilnog stanovništva.

Izvor: Izvještaj o radu Specijalnog državnog tužilaštva za 2016. godinu, str. 10, dostupno na: <http://www.pravosudje.me/files/L3NwZHQvL2RvYy9JWlZKRVNUQUolMjBvJTIwcmFkdSUyMHphJTIwMjAxNigxKS5wZGY==>